《失题 其二》
宋代·华镇

分宜浪迹学希夷，岂合将身涉事为。无外纵知皆是幻，有中宁免强随时。

懒于中散人谁觉，贫过原思已自知。若有一廛容定省，肯将尘鞅自羁縻。

作者简介：宋会稽人，字安仁，号云溪。神宗元丰二年进士。官至朝奉大夫，知漳州军事。平生好读书，工诗文。有《扬子法言训解》、《云溪居士集》、《会稽录》等。